
CODE OF CONDUCT – PALVELUTALON EETTISET TOIMINTAPERIAATTEET -vastuullisuuspolitiikka

1.Johdanto ja tarkoitus

Tämä toimintaohjeisto määrittelee Afasiasäätiön palvelut Oy:n yhteiset eettiset periaatteet, arvot ja toimintatavat. Sitoudumme kaikessa toiminnassamme noudattamaan Suomen lainsäädäntöä, viranomaismääräyksiä sekä korkeita eettisiä standardeja. Ohjeisto koskee jokaista työntekijää, johtoa ja hallitusta roolista riippumatta.
Toimintaperiaatteet on hyväksynyt Afasiasäätiön palvelut Oy:n hallitus, jolla on korkein valvontavastuu vastuullisuuspolitiikan noudattamisessa ja kehittämisessä yritystasolla.

2. Työehtoihin ja työn tekemisen olosuhteisiin liittyvät velvoitteet
Noudatamme Kansainvälisen työjärjestön ILO:n keskeisiä määräyksiä, kuten lapsi- ja pakkotyön ja syrjinnän kieltoa sekä kunnioitamme järjestäytymisvapautta. Teemme kaikkemme, jotta työympäristö olisi työntekijälle fyysisesti terveellinen ja turvallinen. Noudatamme työlainsäädäntöä, työehtosopimuksia, oikeudenmukaisia työsuhdekäytäntöjä muita kansainvälisesti hyväksyttyjä ihmisoikeuksia.

3. Asiakkaan kohtaaminen ja ihmisarvon kunnioitus
Arvokkuus ja itsemääräämisoikeus: Kunnioitamme jokaisen asiakkaan yksilöllisyyttä, elämänhistoriaa ja itsemääräämisoikeutta. Tuemme asiakkaan omatoimisuutta ja osallisuutta hänen omien voimavarojensa mukaisesti.
Yhdenvertaisuus ja tasa-arvo: Kohtelemme kaikkia tasapuolisesti ja oikeudenmukaisesti. Emme hyväksy minkäänlaista syrjintää iän, sukupuolen, alkuperän, uskonnon, terveydentilan tai muun henkilöön liittyvän syyn perusteella.
Turvallinen ympäristö: Takaamme asiakkaille fyysisesti ja henkisesti turvallisen asumisen ja hoidon. Meillä on nollatoleranssi kaikenlaiselle kaltoinkohtelulle, laiminlyönnille ja epäasialliselle käytökselle.

4. Työyhteisö ja ammatillinen käytös
Kunnioittava yhteistyö: Rakennamme avointa, luottamuksellista ja toisia kunnioittavaa työkulttuuria. Arvostamme kollegoiden ammattitaitoa ja tuemme toisiamme työssä.
Häirinnän ja kiusaamisen nollatoleranssi: Emme salli minkäänlaista työpaikkakiusaamista, seksuaalista tai muuta häirintää emmekä epäasiallista kohtelua.
Ammattitaito ja laatu: Sitoudumme oman ammattitaitomme ylläpitämiseen ja kehittämiseen. Noudatamme hoidon laatuvaatimuksia, hoitosuunnitelmia ja virallisia ohjeistuksia.

5. Tietosuoja ja vaitiolovelvollisuus
Salassapito: Noudatamme ehdotonta vaitiolovelvollisuutta asukkaiden terveydentilaa, henkilökohtaisia asioita ja yksityisyyttä koskevissa asioissa. Salassapitovelvollisuus jatkuu myös työsuhteen päättymisen jälkeen. Henkilökunta allekirjoittaa salassapito- ja vaitiolovelvollisuussopimuksen.
Tietosuoja (GDPR): Käsittelemme asukas- ja henkilöstötietoja huolellisesti, turvallisesti ja vain lain sallimissa rajoissa. Emme jaa asukkaiden tietoja tai kuvia esimerkiksi sosiaalisessa mediassa ilman asianmukaista lupaa.

6. Rehellisyys ja liiketoiminnan eettisyys
Lahjat ja edut: Emme pyydä, vaadi tai vastaanota asiakkailta, heidän läheisiltään tai yhteistyökumppaneiltaan rahallisia lahjoja, testamentteja tai muita merkittäviä taloudellisia etuja. Tavanomaiset, vähäarvoiset kiitokset (esim. kahvipaketti tai suklaarasia koko työyhteisölle) ovat sallittuja.

Meillä on nollatoleranssi lahjontaan ja korruptioon. Olemme sitoutuneet toimimaan ammattimaisesti, reilusti ja rehellisesti kaikessa toiminnassamme. Me emme tarjoa, anna, ota vastaan tai pyydä lahjuksia, tai muillakaan keinoin tavoittele sopimatonta hyötyä. 

Eturistiriidat: Erotamme selkeästi henkilökohtaiset taloudelliset tai muut intressimme palvelutalon edusta. Työntekijä ei saa osallistua päätöksentekoon tai hankintoihin, joissa hänellä tai hänen läheisellään on henkilökohtaista etua. Ylläpidämme lähipiirirekisteriä.

Yhtiön omaisuutta ei saa käyttää ilman lupaa yhtiön ulkopuoliseen tarkoitukseen. 
Tieto on yhtiömme arvokasta omaisuutta. Suojelemme omistamamme tiedon luottamuksellisuutta, eheyttä ja saatavuutta. 
Käsittelemme luottamuksellisesti myös tietoja, jotka asiakkaat, alihankkijat, toimittajat ja muut yhteistyökumppanimme ovat haltuumme uskoneet.

7. Ympäristö ja kestävä kehitys
Vastuullisuus: Pyrimme minimoimaan toimintamme ympäristövaikutukset. Toimimme säästeliäästi energian, veden ja materiaalien kulutuksessa. 
Kierrätys ja hävikki: Lajittelemme jätteet asianmukaisesti, minimoimme ruokahävikin ja huolehdimme lääkejätteiden turvallisesta hävittämisestä lakien ja määräysten mukaisesti. Pyrimme vähentämään jätteen määrää ja pienentämään hiilijalanjälkeämme. 

8. Väärinkäytöksiin puuttuminen ja ilmoituskanavat
Velvollisuus puuttua: Jokaisella työntekijällä on velvollisuus puuttua ja viedä eteenpäin havaitsemansa eettisten periaatteiden, lakien tai asukasturvallisuuden rikkomukset. Ilmoituskanavat on avattu esim. omavalvontasuunnitelmissa.
Suoja vastatoimilta: Organisaatio takaa, että eettisten ohjeiden vastaisesta toiminnasta hyvässä uskossa ilmoittanutta työntekijää ei rangaista tai kohdata vastatoimilla.

